stanford-oval/wikipedia huggingface dataset:
נבחרת פורטוגל בכדורגל
היסטוריה > יורו 2016

פורטוגל העפילה ליורו 2016 מהמקום הראשון בבית בטורניר המוקדמות לפני אלבניה, דנמרק, סרביה וארמניה. בשלב הבתים בטורניר הגמר, היא לא הרשימה כאשר סיימה את כל משחקיה בתיקו. היא פתחה בתיקו 1–1 עם איסלנד ובהמשך סיימה בתיקו 0–0 עם אוסטריה ובתיקו 3–3 עם הונגריה. פורטוגל העפילה לשמינית הגמר מהמקום השלישי כשמקדימות אותה נבחרות איסלנד והונגריה. בשמינית הגמר גברה פורטוגל על קרואטיה 1–0 אחרי הארכה משער של ריקארדו קווארסמה 3 דקות לסיום ההארכה. ברבע הגמר סיימה פורטוגל בתיקו נוסף, 1–1 עם פולין וניצחה אותה 5–3 בבעיטות הכרעה מ-11 מטרים. בחצי הגמר גברה פורטוגל על ויילס 2–0 במשחק היחיד בטורניר אותו ניצחה פורטוגל בתוך 90 דקות. כריסטיאנו רונאלדו ונאני הבקיעו את השערים לזכות פורטוגל. במשחק הגמר התמודדה פורטוגל נגד צרפת המארחת והמועמדת לזכייה. משחק הגמר נערך ב-10 ביולי בסטאד דה פראנס. כוכב הנבחרת רונאלדו נפגע לאחר 25 דקות משחק מתיקול של דימיטרי פאייה ועזב את המשחק. המשחק הסתיים בתיקו 0–0 בתום תשעים הדקות. בדקה ה-109 הבקיע אדר את שער הניצחון של פורטוגל במשחק שהסתיים בניצחון 1–0. רונאלדו כקפטן הניף את הגביע. זו הייתה זכייתה הראשונה של פורטוגל בטורניר בין-לאומי והישג השיא של הנבחרת. זאת אף על פי שנבחרת זו שיחקה כדורגל פחות אטרקטיבי ונחשבה לפחות מוכשרת ונוצצת מנבחרות קודמות של פורטוגל.
רונאלדו ונאני סיימו כמבקיעים הבולטים של הנבחרת עם 3 שערים כל אחד. רונאלדו, רוי פטריסיו, רפאל גריירו, ופפה נבחרו לנבחרת הטורניר על ידי אופ"א.
היסטוריה > גביע הקונפדרציות 2017

נבחרת פורטוגל עלתה למשחקי גביע הקונפדרציות 2017 עקב זכייתה ביורו 2016. הטורניר החל ב-17 ביוני 2017, והיווה את מהדורתו העשירית של גביע הקונפדרציות. את משחקה הראשון בשלב הבתים סיימה פורטוגל בשוויון 2–2 מול נבחרת מקסיקו. את שני משחקיה הבאים מול נבחרות רוסיה וניו זילנד ניצחה בתוצאות 1–0 ו-4–0 בהתאמה ועלתה לשלב חצי הגמר מהמקום הראשון בבית. בחצי הגמר הפסידה פורטוגל לנבחרת צ'ילה בתוצאה 0–3 בבעיטות הכרעה, כששוערה של צ'ילה, קלאודיו בראבו הודף שלושה פנדלים בזה אחר זה, לאחר שהתוצאה בתום 120 דקות הייתה 0–0. במשחק על המקום השלישי ניצחה פורטוגל את מקסיקו 2–1 אחרי הארכה.
היסטוריה > מונדיאל 2018

פורטוגל העפילה למונדיאל 2018. בשלב הבתים סיימה פורטוגל בתיקו 3–3 עם ספרד, כאשר רונאלדו מבקיע את שלושת השערים לפורטוגל. בהמשך ניצחה פורטוגל את מרוקו 1–0 וסיימה בתיקו 1–1 מאכזב עם איראן, בעקבותיו סיימה במקום השני בבית אחרי ספרד, מפני שכבשה שער זכות אחד פחות ממנה. בשלב שמינית הגמר הפסידה פורטוגל לאורוגוואי 1–2 והודחה מהטורניר.
היסטוריה > ליגת האומות 2018/2019

פורטוגל הוגרלה בדרג א' של ליגת באומות בבית ג' שם התמודדה מול נבחרת איטליה ונבחרת פולין, את שלב הבתים סיימה פורטוגל במקום הראשון עם שמונה נקודות לאחר שניצחה פעמיים וסיימה בתיקו פעמיים. סיומה במקום הראשון הוביל את נבחרת פורטוגל לגמר ליגת האומות. בחצי גמר ליגת האומות התמודדה נבחרת פורטוגל נגד נבחת שווייץ אותה ניצחה 3–1 כשכריסטיאנו רונאלדו כבש שלושער אשר העלה את פורטוגל לגמר שם התמודדה נגד נבחרת הולנד. בגמר נבחרת פורטוגל ניצחה את הולנד 1–0 עם שערו של גונסלו גדש, ובכך זכתה לראשונה בהיסטוריה בטורניר ליגת האומות, שהוא לעצמו הראשון שאי פעם נערך. עם זכייה זאת פורטוגל זכתה בתואר השני בתולדותיה, כשברנרדו סילבה הוכתר לשחקן הטורניר וכריסטיאנו רונאלדו למלך שערי הגמר.
היסטוריה > יורו 2020

פורטוגל העפילה ליורו 2020 בפעם השביעית ברציפות ושובצה לבית קשה עם אלופת העולם צרפת, גרמניה והונגריה. במשחקה הראשון הביסה פורטוגל את הונגריה 0-3 ובמשחקה השני הפסידה פורטוגל לגרמניה 4-2. במשחקה האחרון בשלב הבתים סיימה פורטוגל בתיקו 2-2 עם צרפת ועלתה לשמינית הגמר מהמקום השלישי בבית. בשמינית הגמר הפסידה פורטוגל 1-0 לבלגיה והודחה.
היסטוריה > מונדיאל 2022

פורטוגל העפילה למונדיאל 2022. בשלב הבתים היא גברה 2-3 על גאנה, ניצחה 0-2 את אורוגוואי והפסידה 2-1 לקוריאה הדרומית. היא העפילה לשמינית הגמר מהמקום הראשון בבית. בשמינית הגמר הביסה פורטוגל את שווייץ 1-6, אך ברבע הגמר הופתעה על ידי מרוקו 1-0 והודחה.
היסטוריה > יורו 2024

פורטוגל העפילה ליורו 2024. בשלב הבתים גברה על צ'כיה 1-2 ועל טורקיה 0-3 ובכך הבטיחה את העפלתה לשמינית הגמר מהמקום הראשון בבית. בסיום שלב הבתים הפסידה לגיאורגיה 2-0. בשמינית הגמר סיימה בתיקו 0-0 עם סלובניה, אך ניצחה 0-3 בבעיטות הכרעה מ-11 מטר והעפילה לרבע הגמר. ברבע הגמר שוב סיימה פורטוגל בתיקו 0-0 עם צרפת, אך הפעם הפסידה 5-3 בבעיטות הכרעה מ-11 מטר והודחה.
סטטיסטיקה > כל גביעי העולם

| שנה | סיבוב | משחקים | ניצחונות | תיקו* | הפסדים | שערי זכות | שערי חובה |
| --- | --- | --- | --- | --- | --- | --- | --- |
אורוגוואי 1930: לא השתתפה
הממלכה האיטלקית 1934: לא העפילה
צרפת 1938: לא העפילה
ברזיל 1950: לא העפילה
שווייץ 1954: לא העפילה
שוודיה 1958: לא העפילה
צ'ילה 1962: לא העפילה
| אנגליה 1966 | מקום שלישי | 6 | 5 | 0 | 1 | 17 | 8 |
מקסיקו 1970: לא העפילה
גרמניה 1974: לא העפילה
ארגנטינה 1978: לא העפילה
ספרד 1982: לא העפילה
| מקסיקו 1986 | שלב הבתים | 3 | 1 | 0 | 2 | 2 | 4 |
איטליה 1990: לא העפילה
ארצות הברית 1994: לא העפילה
צרפת 1998: לא העפילה
| קוריאה הדרומית יפן 2002 | שלב הבתים | 3 | 1 | 0 | 2 | 6 | 4 |
| גרמניה 2006 | מקום רביעי | 7 | 4 | 1 | 2 | 7 | 5 |
| דרום אפריקה 2010 | שמינית גמר | 4 | 1 | 2 | 1 | 7 | 1 |
| ברזיל 2014 | שלב הבתים | 3 | 1 | 1 | 1 | 4 | 7 |
| רוסיה 2018 | שמינית גמר | 4 | 1 | 2 | 1 | 6 | 6 |
| קטר (מדינה) 2022 | רבע גמר | 5 | 3 | 0 | 2 | 12 | 6 |
ארצות הברית מקסיקו קנדה 2026: 
| סה"כ | 8/22 | 35 | 17 | 6 | 12 | 61 | 41 |
משחקי תיקו כוללים גם משחקים שהוכרעו בבעיטות הכרעה
סטטיסטיקה > כל גביעי אירופה

| שנה | סיבוב | משחקים | ניצחונות | תיקו* | הפסדים | שערי זכות | שערי חובה |
| --- | --- | --- | --- | --- | --- | --- | --- |
צרפת 1960: לא העפילה
ספרד 1964: לא העפילה
איטליה 1968: לא העפילה
בלגיה 1972: לא העפילה
יוגוסלביה 1976: לא העפילה
איטליה 1980: לא העפילה
| צרפת 1984 | חצי גמר | 4 | 1 | 2 | 1 | 4 | 4 |
גרמניה 1988: לא העפילה
שוודיה 1992: לא העפילה
| אנגליה 1996 | רבע גמר | 4 | 2 | 1 | 1 | 5 | 2 |
| בלגיה הולנד 2000 | חצי גמר | 5 | 4 | 0 | 1 | 10 | 4 |
| פורטוגל 2004 | מקום שני | 6 | 3 | 1 | 2 | 8 | 6 |
| אוסטריה שווייץ 2008 | רבע גמר | 4 | 2 | 0 | 2 | 7 | 6 |
| פולין אוקראינה 2012 | חצי גמר | 5 | 3 | 1 | 1 | 6 | 4 |
| צרפת 2016 | מקום ראשון | 7 | 3 | 4 | 0 | 9 | 5 |
| האיחוד האירופי 2020 | שמינית גמר | 4 | 1 | 1 | 2 | 7 | 7 |
| גרמניה 2024 | רבע גמר | 5 | 2 | 2 | 1 | 5 | 3 |
בריטניה אירלנד 2028: 
| סה"כ | 9/17 | 44 | 21 | 12 | 11 | 61 | 41 |
משחקי תיקו כוללים גם משחקים שהוכרעו בבעיטות הכרעה
סטטיסטיקה > גביע הקונפדרציות

| שנה | השתתפה בתור | סיבוב | משחקים | ניצחונות | תיקו* | הפסדים | שערי זכות | שערי חובה |
| --- | --- | --- | --- | --- | --- | --- | --- | --- |
ערב הסעודית 1992: לא העפילה
ערב הסעודית 1995: לא העפילה
ערב הסעודית 1997: לא העפילה
מקסיקו 1999: לא העפילה
קוריאה הדרומית יפן 2001: לא העפילה
צרפת 2003: לא העפילה
גרמניה 2005: לא העפילה
דרום אפריקה 2009: לא העפילה
ברזיל 2013: לא העפילה
| רוסיה 2017 | זוכת יורו 2016 | מקום שלישי | 5 | 3 | 2 | 0 | 9 | 3 |
| סה"כ |  | 1/10 | 5 | 3 | 2 | 0 | 9 | 3 |
משחקי תיקו כוללים גם משחקים שהוכרעו בבעיטות הכרעה
סטטיסטיקה > ליגת האומות של אופ"א

| שנה | דרג | סיבוב | משחקים | ניצחונות | תיקו* | הפסדים | שערי זכות | שערי חובה |
| --- | --- | --- | --- | --- | --- | --- | --- | --- |
| פורטוגל 2018-2019 | א | מקום ראשון | 6 | 4 | 2 | 0 | 9 | 4 |
| איטליה 2020-2021 | א | שלב הבתים | 6 | 4 | 1 | 1 | 12 | 4 |
| הולנד 2022-2023 | א | שלב הבתים | 6 | 3 | 1 | 2 | 11 | 3 |
| 2024-2025 | א |  |  |  |  |  |  |  |
| 2026-2027 | א |  |  |  |  |  |  |  |
| סה"כ | סה"כ | סה"כ | 18 | 11 | 4 | 3 | 32 | 11 |
משחקי תיקו כוללים גם משחקים שהוכרעו בבעיטות הכרעה
סגל הנבחרת > סגל נוכחי

שחקנים שזומנו לסגל הנבחרת לקראת צמד משחקי ליגת האומות נגד פולין וקרואטיה בנובמבר 2024
הנתונים נכונים לתאריך ה-15 בנובמבר 2024.
| מס' | עמדה | שם | תאריך לידה | הופעות | שערים | מועדון |
| --- | --- | --- | --- | --- | --- | --- |
|  | שוער | דיוגו קושטה | 19 בספטמבר 1999 | 32 | 0 | פורטוגל פורטו |
|  | שוער | ז'וזה סה | 17 בינואר 1993 | 2 | 0 | אנגליה וולבס |
|  | שוער | רוי סילבה | 7 בפברואר 1994 | 1 | 0 | ספרד ריאל בטיס |

|  | מגן | נלסון סמדו | 16 בנובמבר 1993 | 30 | 0 | אנגליה וולבס |
|  | מגן | תומאש אראוז'ו | 16 במאי 2002 | 0 | 0 | פורטוגל בנפיקה ליסבון |
|  | בלם | אנטוניו סילבה | 30 באוקטובר 2003 | 17 | 0 | פורטוגל בנפיקה ליסבון |
|  | מגן | דיוגו דאלו | 18 במרץ 1999 | 26 | 3 | אנגליה מנצ'סטר יונייטד |
|  | מגן | רנאטו וייגה | 29 ביולי 2003 | 2 | 0 | אנגליה צ'לסי |
|  | מגן | נונו טבארש | 26 בינואר 2000 | 1 | 0 | איטליה לאציו |
|  | מגן | נונו מנדש | 19 ביוני 2002 | 32 | 0 | צרפת פריז סן-ז'רמן |
|  | מגן | ז'ואאו קנסלו | 27 במאי 1994 | 59 | 10 | ערב הסעודית אל-הילאל |
|  | בלם | טיאגו ג'אלו | 9 באפריל 2000 | 0 | 0 | פורטוגל פורטו |

|  | קשר | ז'ואאו פלהיניה | 9 ביולי 1995 | 33 | 2 | גרמניה באיירן מינכן |
|  | קשר | סאמו קושטה | 27 בנובמבר 2000 | 2 | 0 | ספרד מיורקה |
|  | קשר | ברונו פרננדש | 8 בספטמבר 1994 | 76 | 25 | אנגליה מנצ'סטר יונייטד |
|  | קשר | ברנרדו סילבה | 10 באוגוסט 1994 | 98 | 13 | אנגליה מנצ'סטר סיטי |
|  | קשר | ז'ואאו נבש | 27 בספטמבר 2004 | 12 | 0 | פורטוגל בנפיקה ליסבון |
|  | קשר | מתאוס נונס | 27 באוגוסט 1998 | 16 | 2 | אנגליה מנצ'סטר סיטי |
|  | קשר | אוטביו | 9 בפברואר 1995 | 21 | 3 | ערב הסעודית א-נסר |
|  | קשר | ויטיניה | 13 בפברואר 2000 | 24 | 0 | צרפת פריז סן-ז'רמן |
|  | קשר | פדרו גונסלבש | 28 ביוני 1998 | 3 | 0 | פורטוגל ספורטינג ליסבון |

|  | קיצוני | כריסטיאנו רונאלדו (קפטן) | 5 בפברואר 1985 | 217 | 135 | ערב הסעודית א-נסר |
|  | חלוץ | פרנסיסקו טרינקאו | 29 בדצמבר 1999 | 9 | 0 | פורטוגל ספורטינג ליסבון |
|  | חלוץ | ז'ואאו פליקס | 10 בנובמבר 1999 | 44 | 8 | אנגליה צ'לסי |
|  | קיצוני | רפאל ליאו | 10 בנובמבר 1999 | 36 | 5 | איטליה מילאן |
|  | חלוץ | פדרו נטו | 9 במרץ 2000 | 14 | 2 | אנגליה צ'לסי |
|  | חלוץ | פרנסיסקו קונסייסאו | 14 בדצמבר 2002 | 7 | 1 | איטליה יובנטוס |
|  | חלוץ | פאביו סילבה | 19 ביולי 2002 | 0 | 0 | ספרד לאס פאלמאס |
|  | חלוץ | ז'ובאני קנדה | 30 באפריל 2007 | 0 | 0 | פורטוגל ספורטינג ליסבון |
סגל הנבחרת > סגל לאחרונה

שחקים שזומנו לסגל הנבחרת ב-12 החודשים האחרונים
| מס' | עמדה | שם | תאריך לידה | הופעות | שערים | מועדון |
| --- | --- | --- | --- | --- | --- | --- |
|  | שוער | ריקרדו וליו | 20 באוגוסט 1998 | 0 | 0 | פורטוגל פארנסה |
|  | שוער | רוי פטריסיו | 15 בפברואר 1988 | 108 | 0 | איטליה רומא |
|  | שוער | סמואל סוארש | 15 ביוני 2002 | 0 | 0 | פורטוגל בנפיקה ליסבון |

|  | בלם | רובן דיאש | 14 במאי 1997 | 64 | 3 | אנגליה מנצ'סטר סיטי |
|  | בלם | דנילו פריירה | 9 בספטמבר 1991 | 74 | 2 | צרפת פריז סן-ז'רמן |
|  | בלם | גונסאלו אינסיו | 25 באוגוסט 2001 | 12 | 2 | פורטוגל ספורטינג ליסבון |
|  | מגן | טיאגו סנטוש | 23 ביולי 2002 | 0 | 0 | צרפת ליל |
|  | בלם | פפה | 23 בפברואר 1983 | 141 | 8 | פרש |
|  | מגן | ז'ואאו מריו | 3 בינואר 2000 | 3 | 0 | פורטוגל ספורטינג ליסבון |
|  | מגן | טוטי גומש | 16 בינואר 1999 | 2 | 0 | אנגליה וולבס |
|  | בלם | דיוגו לייטה | 23 בינואר 1999 | 0 | 0 | גרמניה אוניון ברלין |
|  | מגן | רפאל גריירו | 22 בדצמבר 1993 | 65 | 4 | גרמניה באיירן מינכן |

|  | קשר | רובן נבש | 13 במרץ 1997 | 54 | 0 | ערב הסעודית אל הילאל |

|  | חלוץ | גונסאלו ראמוס | 20 ביוני 2001 | 14 | 8 | צרפת פריז סן ז'רמן |
|  | חלוץ | דיוגו ז'וטה | 4 בדצמבר 1996 | 46 | 14 | אנגליה ליברפול |
|  | חלוץ | ברומה | 24 באוקטובר 1994 | 12 | 2 | פורטוגל ספורטינג בראגה |
|  | חלוץ | ז'וטה סילבה | 1 באוגוסט 1999 | 2 | 0 | אנגליה נוטינגהאם פורסט |
|  | חלוץ | דני מוטה | 2 במאי 1998 | 0 | 0 | איטליה מונצה |
|  | חלוץ | ריקרדו הורטה | 15 בספטמבר 1994 | 12 | 4 | פורטוגל ספורטינג בראגה |
שחקנים בולטים

כריסטיאנו רונאלדו
אאוזביו
אנטוניו אליביירה
דקו
ז'ואאו ויירה פינטו
לואיש פיגו
מאניש
פאולטה
נונו גומש
פרננדו גומש
רוי קושטה
ויטור באיה
נאני
מיגל מונטיירו
פפה
פאביו קונטראו
פאולו סוזה
ריקארדו קווארסמה
תארים

אליפות אירופה בכדורגל: 2016
ליגת האומות: 2018/2019
שיאי שחקנים

נכון ל-18 בנובמבר 2024.
שיאי שחקנים > שיאני ההופעות

| דירוג | שחקן | שנות פעילות | הופעת בכורה | הופעה אחרונה | הופעות | שערים |
| --- | --- | --- | --- | --- | --- | --- |
| 1 | כריסטיאנו רונאלדו | 2003–הווה | 20 באוגוסט 2003 | 15 בנובמבר 2024 | 217 | 135 |
| 2 | ז'ואאו מאוטיניו | 2005–2022 | 17 באוגוסט 2005 | 9 ביוני 2022 | 146 | 7 |
| 3 | פפה | 2007–הווה | 21 בנובמבר 2007 | 5 ביולי 2024 | 141 | 8 |
| 4 | לואיש פיגו | 1991–2006 | 12 באוקטובר 1991 | 8 ביולי 2006 | 127 | 32 |
| 5 | נאני | 2006–2017 | 1 בספטמבר 2006 | 2 ביולי 2017 | 112 | 24 |
| 6 | פרננדו קאוטו | 1990–2004 | 19 בדצמבר 1990 | 30 ביוני 2004 | 110 | 8 |
| 7 | רוי פטריסיו | 2010–הווה | 17 בנובמבר 2010 | 21 במרץ 2024 | 108 | 0 |
| 8 | ברנרדו סילבה | 2015–הווה | 31 במרץ 2015 | 15 בנובמבר 2024 | 98 | 13 |
| 9 | ברונו אלווש | 2007–2018 | 5 ביוני 2007 | 7 ביוני 2018 | 96 | 11 |
| 10 | רוי קושטה | 1993–2004 | 31 במרץ 1993 | 4 ביולי 2004 | 94 | 26 |
שיאי שחקנים > מלכי השערים

| דירוג | שחקן | שנים בנבחרת | שערים | הופעות | ממוצע למשחק |
| --- | --- | --- | --- | --- | --- |
| 1 | כריסטיאנו רונאלדו | 2003—הווה | 135 | 217 | 0.62 |
| 2 | פאולטה | 1997–2006 | 47 | 88 | 0.53 |
| 3 | אאוזביו | 1961–1973 | 41 | 64 | 0.64 |
| 4 | לואיש פיגו | 1991–2006 | 32 | 127 | 0.25 |
| 5 | נונו גומש | 1996–2011 | 29 | 79 | 0.37 |
| 6 | הלדר פושטיגה | 2003–2016 | 27 | 71 | 0.38 |
| 7 | רוי קושטה | 1993–2004 | 26 | 94 | 0.28 |
| 8 | ברונו פרננדש | 2017–הווה | 25 | 76 | 0.33 |
| 9 | נאני | 2006–2017 | 24 | 112 | 0.21 |
| 10 | ז'ואאו ויירה פינטו | 1991–2002 | 23 | 81 | 0.28 |
נבחרת צעירה

פורטוגל נחשבת לנבחרת טובה בגילאי הנוער והנערים. הנבחרת עד גיל 20 זכתה באליפות העולם לנוער ב-1989 וב-1991, כשבסגל הנבחרת שיחקו לואיש פיגו, רוי קוסטה ופאולטה.
הנבחרת הצעירה של תחילת שנות ה-90 הובילה את הפורטוגזים עד לגמר יורו 2004, שנערך בפורטוגל, כשאת הנבחרת הוביל השחקן הצעיר כריסטיאנו רונאלדו. פורטוגל הפסידה במשחק הגמר בתוצאה 1:0 לנבחרת יוון.
הערות שוליים

↑  דירוג לנבחרות לאומיות לגברים באתר פיפ"א
1 2  החל מאוגוסט 1993 – אז החל דירוג פיפ"א לנבחרות גברים בכלל
↑  מערכת וואלה! ספורט‏, פורטוגל זכתה ביורו 2016, באתר וואלה, 11 ביולי 2016
| --- | --- |
בקרת זהויות :  GND: 1226631894  LCCN: no2021021349  VIAF: 26161451342264100876   WorldCat (עם VIAF): 26161451342264100876 
שחקני נבחרת פורטוגל במהלך מונדיאל 2018
כריסטיאנו רונאלדו מלך השערים (135) ושיאן ההופעות (217)  בנבחרת פורטוגל בכל הזמנים
רועי אופנהיים

| --- | --- |
אין תמונה חופשית
 לידה:  29 באוגוסט 1975 (בן 49) ישראל תל אביב-יפו, ישראל
 מוקד פעילות:  תל אביב, ישראל
 מקום לימודים:  רימון בית ספר למוזיקה  האקדמיה למוסיקה ולמחול בירושלים
 עיסוק:  מוזיקאי, מעבד מוזיקלי, מנצח
 כלי נגינה:  פסנתר, סקסופון, חצוצרה
 שיתופי פעולה בולטים:  תזמורת המהפכה
 
רועי אופנהיים (נולד ב-29 באוגוסט 1975) הוא מוזיקאי, מעבד מוזיקלי, מרצה ומנצח ישראלי.
הוא מייסד שותף של תזמורת המהפכה וכמו כן הוא ראש המסלול לקומפוזיציה לאמנויות המסך והבמה בבית הספר למוסיקה רימון, ולשעבר מנצח הבית והמנהל המוזיקלי בפועל של התזמורת הסימפונית חיפה.
ביוגרפיה

רועי אופנהיים נולד בתל אביב. למד פסנתר אצל אביבה יניב, ומנגן גם בסקסופון ובחצוצרה. בשירותו הצבאי עמד בראש יחידת סיור מוטסת. בשנים 1997–1999 למד בבית ספר למוזיקה רימון במחלקה לקומפזיציה. בשנים 2000–2004 למד בבית הספר לחינוך באוניברסיטה העברית בירושלים ובחוג לקומפוזיציה אצל יצחק סדאי וניצוח באקדמיה למוסיקה ולמחול בירושלים בכיתת מנדי רודן ויבגני צירלין. בשנים 2005–2007 למד לתואר מוסמך בפילוסופיה וחינוך באוניברסיטה העברית ולתואר מוסמך בניצוח בכיתתו של מנדי רודן. השלים דוקטורט בבית הספר לחינוך בהנחיה עדנה אולמן-מרגלית ויונתן כהן בנושא "חקירה פנומנולוגית של החוויה המוזיקלית כחוויה אנושית ייחודית וחשיפת התנאים האפריוריים שלה, תוך ניסיון להציג השלכות על מושג האדם".
ב-2004 זכה אופנהיים בתחרות למנצחים צעירים על שם ריקרדו מוטי ובאותה השנה אף הקים יחד עם זוהר שרון את תזמורת המהפכה והוא משמש בתפקיד המנצח ונמהל אמנותי שותף שלה. במסגרת תפקידו בתזמורת המהפכה העלה עשרות פרויקטים רב תחומיים וייחודיים, ביניהם הטרילוגיה הישראלית: התרנגולים: הרמיקס, קונצ'רטו לגשש ותזמורת, ויוסי בנאי ותזמורת המהפכה, וכן את המופעים "לנוע בלי לזוז" ו"מצבי רוח". ב-2024 ביים בשיתוף עם איתי זבולון את המופע "הבשורה על פי מונטי פייתון", שאת הרעיון לו פיתח ביחד עם זהר שרון, שותפו לתזמורת המהפכה ומלחין המופע.
בנוסף ניצח על התזמורת הסימפונית הישראלית ראשון לציון, הקאמרטה הישראלית ירושלים, הסינפונייטה הישראלית באר שבע, התזמורת הקאמרית הישראלית וסימפונט רעננה.
כמו כן ניצח גם על "אופרה בגרוש" של תיאטרון הקאמרי ועל המחזמר "בילי שוורץ" של תיאטרון חיפה.
ג'יני (ילדת פרא)

| --- | --- |

ג'יני, זמן קצר לאחר שחרורה, 1970
 לידה:  18 באפריל 1957 (בת 67) ארקדיה, ארצות הברית 
 מדינה:  ארצות הברית 
 מקום מגורים:  קליפורניה 
 כינויים נוספים:  סוזן וילי (שם לידה)
 ידועה בשל:  קורבן התעללות חמורה ונושא מחקר בתחום רכישת שפת אם
 
ג'יני (באנגלית: Genie; נולדה ב־18 באפריל 1957 בארקדיה (אנ'), קליפורניה, ארצות הברית) הוא הכינוי שניתן לילדת פרא שהייתה קורבן התעללות חמורה, הזנחה ובידוד חברתי. שמה האמיתי הוא סוזן וילי (Susan Wiley).
הבידוד

ג'יני בילתה את 13 שנותיה הראשונות נעולה בחדר השינה שלה, ללא כל מגע עם הסביבה שמחוץ לחדרה. הוריה היו בעלי הפרעה נפשית, כאשר זו של אביה של ג'יני חמורה יותר. הם כלאו אותה בחדרה, והאב לא הרשה לשאר בני המשפחה לשוחח עמה או ליצור איתה כל קשר. בלילות היא ישנה בתוך לול לפעוטות, אך שם המשיכה לסבול התעללות. פיה נחסם בנייר דבק, כדי שלא תוציא הגה.
כאשר הייתה מוציאה הגה, נהג אביה להבעיתה על ידי נהימות ונביחות־כלב, ובשל כך היא הפכה לאילמת כמעט לחלוטין, והצליחה לומר רק מילים מעטות, מאיימות (קללות למיניהן) ובסיסיות בלבד.
הגילוי של ג'יני

ב־4 בנובמבר 1970 הגיעה ג'יני יחד עם אמה, שסבלה מקטרקט והייתה עיוורת למחצה, למשרד הרווחה בעיר טמפל סיטי (אנ') שבקליפורניה. האם סיפרה לעובדת הסוציאלית שקיבלה את פני שתיהן, שבעלה חולה הנפש נמצא בבית ומשתולל והן בורחות מפניו כל פעם מחדש. היא ביקשה עבורה סיוע בשל מחלתה.
בשל מראה החיצוני, ג'יני עוררה את חשדה של העובדת הסוציאלית. היא הייתה משוכנעת שהיא בת שש או שבע, ובשל התנהגותה המשונה חשבה שג'יני אוטיסטית, אך אמה סיפרה לה שגילה האמיתי הוא 13 שנים. העובדת המזועזעת מהמראות קראה לאחראי עליה, שהזעיק את המשטרה במהרה.
ג'יני נלקחה לטיפול בבית חולים לילדים בלוס אנג'לס. הוריה, במיוחד האב, הואשמו בהתעללות בילדים, בעוד שהאם טענה שהיא בעצמה הייתה קורבן להתעללות מצד בעלה.
לאחר שנודע לאביה אודות חשיפת המקרה הוא התאבד ב-20 בנובמבר 1970.
אמה נפטרה ב־2003 בגיל 87 בנסיבות טבעיות.
הגילוי של ג'יני > ההתפתחות

ג'יני נראתה מבחינה חיצונית קטנה לגילה, והתנהגה כבעלת מוגבלות שכלית. היא פיתחה הליכה מרושלת מאוד ולא יציבה הדומה להליכת ארנב, כדי לשמור על יציבות בעת ההליכה, היא שמרה על ידיים בקדמת הגוף. כמו כן, ג'יני נהגה לרחרח דברים שנקרו בדרכה ופלטה לעיתים תכופות את הרוק שלה, כאילו הייתה תינוקת בת יומה. במשך היום היא הרבתה לאונן אפילו בפומבי.
עם הזמן, ההתעניינות במקרה של ג'יני הוסיפה לגדול, והיא הפכה למוקד עניין לפסיכולוגים. עד היום ג'יני לא הצליחה ללמוד מילים חדשות ולא להרכיב משפטים או לנהל שיחה. בעקבות זאת, נערכו מחקרים בשאלה האם קיים גיל קריטי לרכישת שפת אם. חוקרי תקשורת ערכו מחקרים בנושא האנטי־חברתיות שאפיינה אותה.
החיים אצל משפחות אומנה

בשל מצבה הנפשי של האם נאלצה ג'יני לעבור לגור בבית של משפחת אומנה. המשפחה האומנת הראשונה הייתה משפחתה של ג'ין באטלר, מורתה של ג'יני בבית החולים לילדים. באטלר שמרה על פרטיותה של ג'יני בקנאות, ולא אפשרה לשאר הצוות שטיפל בה לבקרה אלא אם כן היו אלה מקרים דחופים מאוד. שהותה של ג'יני בביתה של באטלר הפכה לזמנית, ולאחר זמן קצר נלקחה ממנה לבית החולים. מניעיה של באטלר להחזקתה של ג'יני בביתה ובבידוד יחסי לא נודעו, צוות המחקר היה מוטרד מבאטלר, וכמה מהמדענים אמרו כי באטלר קבעה בגלוי שהיא מקווה שג'יני תגרום לה להיות מפורסמת. המדען קרטיס הווארד הנסון אף הדגיש כי באטלר הכריזה שוב ושוב שהיא רוצה להיות "אן סאליבן הבאה".
ביתה השני היה ביתו של דייוויד רינגלר, אחד ממטפליה בבית החולים. אשתו מרילין לקחה על עצמה להיות מורתה. במפתיע היא הצליחה ללמד אותה לצייר, לחייך ואפילו לדבר קצת, הן באנגלית והן בשפת הסימנים. בארבע השנים שבהן חייתה בבית משפחת רינגלר הצליחה ג'יני אך בקושי לתאר את שנות ההתעללות שעברה.
ב־1975, ביקשה אמה של ג'יני להמשיך ולטפל בה לאחר שזוכתה מההאשמה של התעללות בילדים. לאחר חודשים ספורים, היא גילתה שהטיפול בג'יני קשה עליה מאוד, זאת עקב כך שהיא לא ידעה כיצד לטפל באנשים כמוה, ולכן העבירה אותה שוב למשפחה אומנת. הייתה זו משפחת האומנה הראשונה מבין שש לפחות שג'יני חייתה איתן. בחלק מהבתים, ג'יני סבלה שוב מהתעללות פיזית, והיא חדלה לדבר מפחד מעונשים. אמה תבעה את צוות המחקר על הזנחתה של ג'יני, אך התיק נסגר.
ג'יני חיה במעון חוסים בקליפורניה, שאת מיקומו לא מפרסמים בתקשורת במטרה לשמור על פרטיותה.
סרט

הסרט "ציפור השיר שתקה" (Mockingbird Don't Sing) שיצא לאקרנים בשנת 2001 מבוסס על סיפורה של ג'יני.
הערות שוליים

↑  "SECRET OF THE WILD CHILD", ‏04 במרץ 1997 (באנגלית)
| --- | --- |
בקרת זהויות :  NLI: 987007435549405171  LCCN: n92108769  SNAC: w6sb70nk  VIAF: 4133255   WorldCat (עם VIAF): 4133255 
ג'יני מדגימה את הליכת הארנב המיוחדת שלה זמן קצר לאחר שחרורה
ג'ארד פול

| --- | --- |
אין תמונה חופשית
 לידה:  20 ביוני 1976 (בן 48) מיאמי, ארצות הברית 
 מדינה:  ארצות הברית 
 פרופיל ב-IMDb
 
ג'ראד פול (באנגלית: Jarrad Paul; נולד ב-20 ביוני 1976) הוא תסריטאי, במאי ושחקן אמריקאי.
ראשית חייו

פול גדל במיאמי, פלורידה. לאחר שסיים את לימודיו בתיכון, הוא עבר ללוס אנג'לס.
קריירה

פול היה שותף ליצירתו והפיק את הקומדיה של פוקס "The Grinder" (אנ') בכיכובם של רוב לואו ופרד סבאג' . הוא גם היה שותף לכתיבה ולבימוי של "The D Train" (אנ') בכיכובם של ג'ק בלאק וג'יימס מרסדן, שהוקרן בפסטיבל סאנדנס ב-2015 על ידי IFC .
במהלך שנות ה-90 לפול היה תפקיד ב"סיינפלד" בתור דארין, ב"שפץ ביתך" בתור ג'ייסון ותפקיד חוזר בשנות ה-2000 ב"מונק". בשנת 1999, הוא כיכב יחד עם ג'יי מור ב "Action" (אנ') בתור התסריטאי אדם רפקין.
הסרטים שבהם הופיע כוללים את "שקרן שקרן", "לא יכול בלי", "The Shaggy Dog" ו"יס מן", שגם היה שותף לכתיבתו.
בין 2021 ל-2024 הופיע בתפקיד אורח כצ'ארלס בסדרה "צ'אד" (אנ').
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 1997 | שקרן שקרן | זיט בוי |  |
| 2002 | לא יכול בלי | דאנקן |  |
| 2005 | Kicking & Screaming | עובד ביונטאון |  |
| 2005 | Bewitched | חַדרָן |  |
| 2006 | הכלב שאגי | לארי |  |
| 2008 | יס מן | רג'י | שותף לכתיבה |
| 2013 | סרט 43 | ביל |  |
| 2015 | The D Train |  | במאי שותף וכותב שותף |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 1994 | מגע של מלאכים | דנק וויטן | פרק אחד |
| 1995 | אגדה | סקיטר | 12 פרקים |
| 1995 | אריזה משפחתית | קווין | פרק אחד |
| 1995–1996 | שפץ ביתך | ג'ייסון | 4 פרקים |
| 1996 | מדע מוזר | איש הבובות | פרק: "אהבה בובה" |
| 1997 | גברים מתנהגים רע | פופסקיק | פרק: "אני מה שאני" |
| 1997 | סיינפלד | דרין | פרק: "הקול" |
| 1997 | באפי ציידת הערפדים | דיאגו | פרק: "שקר לי." |
| 1999–2000 | Action | אדם רפקין | 13 פרקים |
| 2001 | CSI | סופר | פרק: 932 פרנהייט |
| 2001–2002 | Undercover | קודי | 11 פרקים |
| 2002 | אנדי ריכטר שולט ביקום | טוד | פרק: מערכת יחסים ריפקורד |
| 2004–2009 | מונק | קווין דורפמן | 6 פרקים |
| 2007 | שולחן הזוגות | אדם לוונטל | 2 פרקים |
| 2010 | דברים חשובים עם דמטרי מרטין | ביל | פרק: "2" |
| 2011 | אלן גרגורי | מודיע/בריאן (קול) | 2 פרקים |
| 2015 | The Grinder | פנקוס | פרק: "גיבור נפלה" |
| 2021–2024 | צ'אד | צ'ארלס | 3 פרקים |
פילמוגרפיה > ככותב

| שנה | סרט/סדרה | הערות |
| --- | --- | --- |
| 1998–2003 | סטארגייט SG-1 | 4 פרקים |
| 2005–2007 | גר עם פראן | 6 פרקים |
| 2008 | יס מן |  |
| 2011 | אלן גרגורי | יוצר; 4 פרקים |
| 2015 | D Train |  |
| 2015 | המטחנה | יוצר; 2 פרקים |
הערות שוליים

1 2  Overview for Jarrad Paul
| --- | --- |
בקרת זהויות :  PLWABN: 9810539181805606  BnF: cb15737379g (data)  GND: 1185441638  ISNI: 0000 0003 6699 0871  LCCN: no2009083537  SUDOC: 14228694X  VIAF: 231349991   WorldCat (עם VIAF): 231349991
שפגאט

"שפגאט" (מגרמנית: Spagat, במקור מאיטלקית: spago – "חבל" או spaccatta – "שבור" או "מפוצל'; באנגלית: split או the splits) הוא פישוק רגליים בזווית של 180 מעלות לפחות. ובעברית פְּסוּעוֹן (מי שחידש את המילה היה צבי נִשְׁרִי, המורה הראשון להתעמלות בגימנסיה העברית הרצליה).
השפגאט מופיע במגוון ענפים אתלטיים כגון ריקוד, התעמלות, החלקה על קרח, אמנויות לחימה ויוגה. שפגאט מבוצע לעיתים קרובות, ומשמש כחלק מחימום השרירים לפני תרגילי התעמלות או ריקוד. השפגאט דורש גמישות גבוהה.
שני סוגי השפגאטים העיקריים:
"שפגאט פנים" (מכונה בטעות "שפגאט בנים", באנגלית: side split): שתי הרגלים נפתחות הצידה באופן שווה עד ליצירת 180 מעלות. ביוגה נקרא שפגאט זה "סאמאקונאסאנה".
"שפגאט קדמי" (באנגלית: Front splits) הנחלק ל-"שפגאט ימין" ו-"שפגאט שמאל": רגל אחת לפנים ואחת לאחור, הגוף לעיתים נוטה אל הקדמית. ביוגה נקרא שפגאט זה "הנומאנאסאנה".
כאשר זווית השפגאט גדולה מ-180 מעלות, השפגט נקרא באנגלית Oversplit.
"קפיצת שפגאט" (Split leap) היא שפגאט המבוצע באוויר תוך כדי קפיצה.
ביצוע שפגאט בצורה לא נכונה וללא חימום מתאים עלול להביא לנזק. שפגאט שבוצע לא נכון גורם לכאבים במפרק הירך או בברכים.
גלריה

טאקוונדו צעיר מתחמם לפני הקרב
קפואיריסט מבצע "שפגאט בנות" תוך כדי עמידת ידיים
המחליקה סשה כהן מבצעת שפגאט אווירי
אגנס קלטי, בת ה-98, עושה שפגט
| --- | --- |
בקרת זהויות :  GND: 1051722284 
ערך זה הוא קצרמרבנושא ספורט. אתם מוזמנים לתרום לוויקיפדיה ו.